Indo-aarisk spriiken

Dön Indo-aarisk spriiken san en onerfamilje faan de indo-iraansk twiich faan dön indogermaans spriiken. Jo san föör’t miast uun a nuurd an maden faan Inje, Paakistaan, Bangladesch, Nepaal an üüb Sri Lanka an a Malediiwen faan amanbi en miljard lidj spreegen. Dön wichtigst spriiken uun detheer spriikfamilje san Hindi-Urdu, Bengaals an det klasisk spriik Sanskrit. Uk a spriiken faan a Rooma hiart tu’t spriikfamilje.

Iindialing
Dön nei indo-aarisk spriiken san uun njüügen sköölen diald:

 Dardisk: Kaschmiri, Paschai, Khowar, Indus-Kohistani, Schina
 Nuurdindisk: Garhwali, Kumauni, Nepaali
 Nuurdwaastindisk: Dogri-Kangri, Hindko, Lahnda (Waast-Panjabi), Panjabi, Sindhi
 Waastindisk: Marwari, Malvi, Nimadi, Gujari, Bagri, Lambardi; Gujarati, Vasavi; Bhili; Khandeshi
 Madelindisk: Hindi, Urdu, Braj-Kanauji, Haryanvi, Bundeli; Awadhi, Chhattisgarhi
 Uastindisk: Bhojpuri, Maithili, Magahi, Sadri; Oriya; Assameesk, Bengaals, Chittagong, Sylhetti, Rajbangsi
 Süüdindisk: Maraathii, Konkani
 Sinhala-Divehi: Singhaleesk, Divehi (Malediiwisk), Mahl
 Romani-Domari: Romani, Domari